ওয়েলিংটন: বর্তমান ভারতীয় দলের সবেচেয়ে সিনিয়র পেসার হলেও দলের এক নম্বর পেসার হিসেবে হয়তো তাঁকে এখন আর ধরা হয় না ৷ কিন্তু টেস্ট শুরুর মাত্র চার দিন আগেই নিউজিল্যান্ডে পৌঁছে বল হাতে কামাল করলেন ইশান্ত শর্মা ৷ চোট সারিয়ে ফিরেই ওয়েলিংটন টেস্টের প্রথম ইনিংসে তাঁর ঝুলিতে ৫ উইকেট ৷ কেরিয়ারে যা তাঁর ১১তম পাঁচ উইকেট ৷ ছুঁয়ে ফেললেন প্রাক্তন ভারতীয় পেসার জাহির খানের রেকর্ড ৷ এর আগে টেস্টে ভারতীয় বোলারদের মধ্যে একমাত্র জাহিরেরই ১১ বার পাঁচ উইকেট নেওয়ার নজির রয়েছে ৷ ৩১ বছর বয়সি ইশান্তের এখন টেস্টে মোট উইকেট সংখ্যা ২৯৭।আর তিন উইকেট নিলেই ৩০০ ক্লাবে পৌঁছে যাবেন দিল্লির পেসার
বেসিন রিজার্ভে নজির ইশান্তের, ১১তম পাঁচ উইকেট নিয়ে ছুঁলেন জাহির খানকে